คณะอักษรศาสตร์ มหาวิทยาลัยศิลปากร
ประวัติ

พ.ศ. 2511 จัดตั้งคณะอักษรศาสตร์
มหาวิทยาลัยศิลปากร ได้รับการสถาปนาเมื่อวันที่ 12 ตุลาคม พ.ศ. 2486 ในระยะแรกได้มีการจัดตั้งคณะวิชาทางด้านศิลปะและโบราณคดีรวมทั้งสิ้น 4 คณะ ณ วังท่าพระ กรุงเทพมหานคร ต่อมาเมื่อผู้แทนของ องค์การการศึกษา วิทยาศาสตร์ และวัฒนธรรมแห่งสหประชาชาติ หรือยูเนสโก (UNESCO) ได้ให้คำแนะนำในการจัดตั้งสถาบันอุดมศึกษาในประเทศไทยให้มีลักษณะสอดคล้องกับหลักการสากล คณะรัฐมนตรีได้พิจารณาโครงการปรับปรุงมหาวิทยาลัยศิลปากร เพื่อขยายการศึกษาวิชาต่าง ๆ โดยไม่จำกัดเฉพาะศิลปะและโบราณคดีเท่านั้น
ศาสตราจารย์ หม่อมหลวงปิ่น มาลากุล ซึ่งขณะนั้นดำรงตำแหน่งอธิการบดีมหาวิทยาลัยศิลปากร จึงได้ดำเนินการจัดตั้ง "คณะอักษรศาสตร์" ขึ้นเป็นคณะวิชาลำดับที่ 5 และเป็นคณะวิชาแรกของวิทยาเขตพระราชวังสนามจันทร์ ณ พระราชวังสนามจันทร์ จังหวัดนครปฐม โดยเริ่มเปิดสอนนักศึกษารุ่นแรกเมื่อวันพฤหัสบดีที่ 20 มิถุนายน พ.ศ. 2511 และคณะอักษรศาสตร์ได้ถือวันดังกล่าวเป็นวันสถาปนาคณะฯ ตลอดมา
จัดตั้งภาควิชาประวัติศาสตร์เป็นภาควิชาแรกในคณะฯ เปิดสอนหลักสูตร อักษรศาสตรบัณฑิต ทั้งวิชาเอกประวัติศาสตร์และวิชาโท
ศาสตราจารย์พิเศษ หม่อมหลวงบุญเหลือ เทพยสุวรรณ ดำรงตำแหน่งคณบดีคณะอักษรศาสตร์คนแรก ตั้งแต่วันที่ 1 พฤษภาคม พ.ศ. 2511 ถึง 31 กรกฎาคม พ.ศ. 2513
เปิดใช้อาคาร A1 (ปัจจุบันคือหอพักทับแก้ว 1)
จัดตั้งภาควิชาภาษาอังกฤษ เปิดสอนหลักสูตรอักษรศาสตรบัณฑิต ทั้งวิชาเอกภาษาอังกฤษและวิชาโท
เปิดสอนวิชาภูมิศาสตร์เป็นวิชาศึกษาทั่วไปและวิชาโท
เปิดสอนวิชาภาษาฝรั่งเศส
เปิดสอนวิชาภาษาไทย
เปิดสอนวิชาโทภาษาเยอรมัน
พ.ศ. 2512
เปิดใช้อาคาร A3 (ปัจจุบันเป็นที่ทำการกองบริหารงานวิชาการ มหาวิทยาลัยศิลปากร)
เปิดสอนวิชาบรรณารักษศาสตร์เป็นวิชาศึกษาทั่วไป
พ.ศ. 2513
ศาสตราจารย์ คุณหญิง ศรีนาถ สุริยะ ดำรงตำแหน่งรักษาการแทนคณบดี ตั้งแต่วันที่ 1 สิงหาคม พ.ศ. 2513 ถึง 26 ธันวาคม พ.ศ. 2514
ศาสตราจารย์ คุณหญิงศรีนาถ สุริยะ ดำรงตำแหน่งคณบดี ตั้งแต่วันที่ 27 ธันวาคม พ.ศ. 2514 ถึง 31 มกราคม พ.ศ. 2517
พ.ศ. 2514
เปิดใช้อาคาร A4 (ปัจจุบันคือโรงละครวัชรนาฏยสภา คณะอักษรศาสตร์)
เปิดสอนวิชาโทนาฏศาสตร์ (ปัจจุบันคือวิชาโทการแสดงศึกษา)
เปิดสอนวิชาปรัชญาและศาสนา
เปิดสอนหลักสูตรอักษรศาสตรบัณฑิต ทั้งวิชาเอกภูมิศาสตร์และวิชาโท
นักศึกษาวิชาเอกประวัติศาสตร์รุ่นแรกสำเร็จการศึกษา
พ.ศ. 2515
จัดตั้งภาควิชาภาษาไทย เปิดสอนหลักสูตรอักษรศาสตรบัณฑิต ทั้งวิชาเอกภาษาไทยและวิชาโท
เปิดสอนวิชาสังคมศาสตร์ โดยสังกัดภาควิชาประวัติศาสตร์
จัดตั้งหมวดวิชาทัศนศิลป์ เปิดสอนวิชาทัศนศิลป์เป็นวิชาศึกษาทั่วไปและวิชาโท
ที่ประชุมกรรมการคณะมีมติให้ตั้งกรรมการร่างระเบียบงานบริหารคณะอักษรศาสตร์ ให้มีหน่วยงานรับผิดชอบงานธุรการในคณะอักษรศาสตร์
นักศึกษาวิชาเอกภาษาอังกฤษรุ่นแรกสำเร็จการศึกษา
พ.ศ. 2516
เปิดใช้อาคาร C2 (ปัจจุบันคืออาคารอักษร 1 ที่ทำการสำนักงานคณบดีคณะอักษรศาสตร์ และภาควิชาภูมิศาสตร์)
จัดตั้งหมวดวิชาปรัชญาและศาสนา
พ.ศ. 2517
อาจารย์ ฉะอ้อน วิสุทธิมรรค ดำรงตำแหน่งรักษาการแทนคณบดี ตั้งแต่วันที่ 1 กุมภาพันธ์ พ.ศ. 2517 ถึง 3 พฤศจิกายน พ.ศ. 2517
นักศึกษาวิชาเอกภูมิศาสตร์รุ่นแรกสำเร็จการศึกษา
เปิดสอนหลักสูตรอักษรศาสตรบัณฑิต วิชาเอกภาษาฝรั่งเศส
จัดตั้งหมวดวิชาสังคมศาสตร์ เปิดสอน 3 สาขาวิชา คือ รัฐศาสตร์ เศรษฐศาสตร์ และสังคมวิทยาและมานุษยวิทยา
เปิดสอนระดับปริญญาโท หลักสูตรอักษรศาสตรมหาบัณฑิต สาขาวิชาประวัติศาสตร์เอเชียตะวันออกเฉียงใต้ (ปัจจุบันปิดหลักสูตรแล้ว)
มีเจ้าหน้าที่ประจำแผนกงานธุรการคณะอักษรศาสตร์
รองศาสตราจารย์ ดร. เสริน ปุณณะหิตานนท์ ดำรงตำแหน่งรักษาการแทนคณบดี ตั้งแต่วันที่ 4 พฤศจิกายน พ.ศ. 2517 ถึง 12 พฤศจิกายน พ.ศ. 2518
พ.ศ. 2518 อาจารย์ฉะอ้อน วิสุทธิมรรค ดำรงตำแหน่งรักษาการแทนคณบดี ตั้งแต่วันที่ 13 พฤศจิกายน พ.ศ. 2518 ถึง 11 เมษายน พ.ศ. 2519
พ.ศ. 2519
ผู้ช่วยศาสตราจารย์ ดร. เจตนา นาควัชระ ดำรงตำแหน่งคณบดี ตั้งแต่วันที่ 12 เมษายน พ.ศ. 2519 ถึง 18 มิถุนายน พ.ศ. 2522
เปิดสอนวิชาโทปรัชญาและศาสนา (ปัจจุบันคือวิชาโทปรัชญา)
พ.ศ. 2520
จัดตั้งหมวดวิชาบรรณารักษศาสตร์ เปิดสอนวิชาโทบรรณารักษศาสตร์
นักศึกษาระดับปริญญาโท หลักสูตรอักษรศาสตรมหาบัณฑิต สาขาวิชาประวัติศาสตร์เอเชียตะวันออกเฉียงใต้รุ่นแรกสำเร็จการศึกษา
พ.ศ. 2521 เปิดใช้อาคารใหม่ที่มีทางเชื่อมกับอาคาร C2 (ปัจจุบันคืออาคารอักษร 2)
พ.ศ. 2522
รองศาสตราจารย์ ดร.เจตนา นาควัชระ ดำรงตำแหน่งรักษาการแทนคณบดี ตั้งแต่วันที่ 19 มิถุนายน พ.ศ. 2522 ถึง 30 กันยายน พ.ศ. 2522
รองศาสตราจารย์ ดร. มนู วัลยะเพ็ชร์ ดำรงตำแหน่งคณบดี ตั้งแต่วันที่ 1 ตุลาคม พ.ศ. 2522 ถึง 30 กันยายน พ.ศ. 2526
พ.ศ. 2524
อาคาร C1 ปรับปรุงหอนอนทรงพลเป็นห้องเรียนและห้องพักอาจารย์ (ปัจจุบันคืออาคารอักษร 3 หรืออาคารทรงพล)
อาคาร C3 ปรับปรุงโรงอาหารทรงพลเป็นโรงละครทรงพล ห้องเรียน ห้องพักอาจารย์นาฏยศาสตร์และนาฏยสังคีต (ปัจจุบันถูกรื้อถอนแล้ว)
พ.ศ. 2525 ยกฐานะหมวดวิชาบรรณารักษศาสตร์เป็นภาควิชาบรรณารักษศาสตร์ เปิดสอนหลักสูตรอักษรศาสตรบัณฑิต ทั้งวิชาเอกบรรณารักษศาสตร์และวิชาโท
พ.ศ. 2526
รองศาสตราจารย์ ดร.มนู วัลยะเพ็ชร์ ดำรงตำแหน่งรักษาการแทนคณบดี ตั้งแต่วันที่ 1 ตุลาคม พ.ศ. 2526 ถึง 20 พฤศจิกายน พ.ศ. 2526
ศาสตราจารย์ ดร. แถมสุข นุ่มนนท์ ดำรงตำแหน่งคณบดี ตั้งแต่วันที่ 21 พฤศจิกายน พ.ศ. 2526 ถึง 30 มิถุนายน พ.ศ. 2530
เปิดสอนระดับปริญญาโท หลักสูตรอักษรศาสตรมหาบัณฑิต สาขาวิชาภาษาไทย
ยกฐานะหมวดวิชาสังคมศาสตร์เป็นภาควิชาสังคมศาสตร์ โดยเน้นสาขาการพัฒนา
พ.ศ. 2527 จัดตั้งภาควิชานาฏยสังคีต เปิดสอนหลักสูตรอักษรศาสตรบัณฑิต วิชาเอกนาฏศาสตร์ (ปัจจุบันคือวิชาเอกการแสดงศึกษา) และวิชาโทสังคีตศิลป์ (ปัจจุบันคือวิชาโทสังคีตศิลป์ไทย)
พ.ศ. 2529 นักศึกษาวิชาเอกนาฏศาสตร์ (ปัจจุบันคือวิชาเอกการแสดงศึกษา) รุ่นแรกสำเร็จการศึกษา
พ.ศ. 2530
นักศึกษาวิชาเอกภาษาเยอรมันรุ่นแรกสำเร็จการศึกษา
ผู้ช่วยศาสตราจารย์ อรพินท์ ชาตรูปะมัย ดำรงตำแหน่งรักษาการแทนคณบดี ตั้งแต่วันที่ 1 กรกฎาคม พ.ศ. 2530 ถึง 6 ตุลาคม พ.ศ. 2530
ผู้ช่วยศาสตราจารย์ ดร. เพ็ญศิริ เจริญพจน์ ดำรงตำแหน่งคณบดี ตั้งแต่วันที่ 7 ตุลาคม พ.ศ. 2530 ถึง 6 ตุลาคม พ.ศ. 2534
พ.ศ. 2531 จัดตั้งสำนักงานเลขานุการคณะอักษรศาสตร์ (ปัจจุบันคือสำนักงานคณบดีคณะอักษรศาสตร์)
พ.ศ. 2534
ผู้ช่วยศาสตราจารย์ ดร. วิชัย ศรีคำ ดำรงตำแหน่งคณบดี ตั้งแต่วันที่ 7 ตุลาคม พ.ศ. 2534 ถึง 15 ตุลาคม พ.ศ. 2535
ยกฐานะหมวดวิชาปรัชญาและศาสนาเป็นภาควิชาปรัชญา
พ.ศ. 2535
เปิดสอนระดับปริญญาโท หลักสูตรอักษรศาสตรมหาบัณฑิต สาขาวิชาฝรั่งเศสศึกษา (ปัจจุบันปิดหลักสูตรแล้ว)
ผู้ช่วยศาสตราจารย์อรพินท์ ชาตรูปะมัย ดำรงตำแหน่งรักษาการแทนคณบดี ตั้งแต่วันที่ 16 ตุลาคม พ.ศ. 2535 ถึง 1 ธันวาคม พ.ศ. 2535
ผู้ช่วยศาสตราจารย์ ดร. ธีระ นุชเปี่ยม ดำรงตำแหน่งคณบดี ตั้งแต่วันที่ 2 ธันวาคม พ.ศ. 2535 ถึง 31 พฤษภาคม พ.ศ. 2537
พ.ศ. 2536
เปิดใช้อาคาร 50 ปี มหาวิทยาลัยศิลปากรเป็นอาคารเรียนหลังใหม่ ทดแทนอาคารไม้ที่ถูกรื้อออกไป
ภาษาฝรั่งเศสมีฐานะเป็นวิชาบังคับเลือกเทียบเท่าภาษาต่างประเทศอื่น ๆ
เปิดสอนหลักสูตรอักษรศาสตรบัณฑิต วิชาเอกสังคีตศิลป์ (ปัจจุบันคือวิชาเอกสังคีตศิลป์ไทย)
พ.ศ. 2537
เปิดสอนระดับปริญญาโท หลักสูตรอักษรศาสตรมหาบัณฑิต สาขาวิชาภูมิศาสตร์อุตสาหกรรม (ปัจจุบันปิดหลักสูตรแล้ว)
ผู้ช่วยศาสตราจารย์ ดร.ธีระ นุชเปี่ยม ดำรงตำแหน่งรักษาการแทนคณบดี ตั้งแต่วันที่ 1 มิถุนายน พ.ศ. 2537 ถึง 7 มิถุนายน พ.ศ. 2537
อาจารย์ จันทิวา สุรเชษฐพงษ์ ดำรงตำแหน่งคณบดี ตั้งแต่วันที่ 8 มิถุนายน พ.ศ. 2537 ถึง 30 เมษายน พ.ศ. 2541
พ.ศ. 2538 จัดตั้งภาควิชาภาษาปัจจุบันตะวันออก โดยรวมสาขาวิชาภาษาจีน สาขาวิชาภาษาญี่ปุ่น และสาขาวิชาภาษาอาหรับเข้าด้วยกัน
พ.ศ. 2540 เปิดสอนหลักสูตรอักษรศาสตรบัณฑิต ทั้งวิชาเอกภาษาญี่ปุ่นและวิชาโท
พ.ศ. 2541
ผู้ช่วยศาสตราจารย์ ดร. มณีปิ่น พรหมสุทธิรักษ์ ดำรงตำแหน่งคณบดี ตั้งแต่วันที่ 1 พฤษภาคม พ.ศ. 2541 ถึง 30 เมษายน พ.ศ. 2545
เปิดสอนวิชาโทภาษาอาหรับ
พ.ศ. 2542 เปิดสอนหลักสูตรอักษรศาสตรบัณฑิต ทั้งวิชาเอกภาษาจีนและวิชาโท
พ.ศ. 2545
ผู้ช่วยศาสตราจารย์ ลิขิต กาญจนาภรณ์ ดำรงตำแหน่งรักษาการแทนคณบดี ตั้งแต่วันที่ 1 พฤษภาคม พ.ศ. 2545 ถึง 9 พฤษภาคม พ.ศ. 2545
ผู้ช่วยศาสตราจารย์ สุนัย ครองยุทธ ดำรงตำแหน่งรักษาการแทนคณบดี ตั้งแต่วันที่ 10 พฤษภาคม พ.ศ. 2545 ถึง 6 พฤศจิกายน พ.ศ. 2545
อาจารย์จันทิวา สุรเชษฐพงษ์ ดำรงตำแหน่งคณบดี ตั้งแต่วันที่ 7 พฤศจิกายน พ.ศ. 2545 ถึง 30 กันยายน พ.ศ. 2549
เปิดสอนหลักสูตรอักษรศาสตรบัณฑิต ทั้งวิชาเอกภาษาเกาหลีและวิชาโท
ปรับหลักสูตรอักษรศาสตรบัณฑิต จากสาขาวิชาบรรณารักษศาสตร์ เป็นสาขาวิชาสารสนเทศศาสตร์และบรรณารักษศาสตร์
พ.ศ. 2547
เปิดใช้อาคาร 36 ปี คณะอักษรศาสตร์
เปิดสอนระดับปริญญาเอก หลักสูตรอักษรศาสตรดุษฎีบัณฑิต สาขาวิชาภาษาไทย
เปิดสอนระดับปริญญาโท หลักสูตรอักษรศาสตรมหาบัณฑิต สาขาวิชาประวัติศาสตร์ศึกษา (ปัจจุบันคือสาขาวิชาประวัติศาสตร์)
เปิดสอนหลักสูตรอักษรศาสตรบัณฑิต (โครงการพิเศษ) สาขาวิชาเอเชียศึกษา โดยเน้นภูมิภาคเอเชียตะวันออก
พ.ศ. 2549 รองศาสตราจารย์ ดร.มณีปิ่น พรหมสุทธิรักษ์ ดำรงตำแหน่งรักษาการแทนคณบดี ตั้งแต่วันที่ 1 ตุลาคม พ.ศ. 2549 ถึง 11 กรกฎาคม พ.ศ. 2550
พ.ศ. 2550 รองศาสตราจารย์ ดร.มณีปิ่น พรหมสุทธิรักษ์ ดำรงตำแหน่งคณบดี ตั้งแต่วันที่ 12 กรกฎาคม พ.ศ. 2550 ถึง 11 กรกฎาคม พ.ศ. 2554
พ.ศ. 2551 สำนักงานเลขานุการคณะอักษรศาสตร์ (ปัจจุบันคือสำนักงานคณบดีคณะอักษรศาสตร์) ปรับโครงสร้างการบริหารจัดการให้สอดคล้องกับภารกิจที่เพิ่มขึ้น
พ.ศ. 2552 เปิดสอนระดับปริญญาโท หลักสูตรอักษรศาสตรมหาบัณฑิต สาขาวิชาภาษาไทยเพื่อการพัฒนาอาชีพ (โครงการพิเศษ)
พ.ศ. 2554
ผู้ช่วยศาสตราจารย์ ดร. สมชาย สำเนียงงาม ดำรงตำแหน่งคณบดี ตั้งแต่วันที่ 12 กรกฎาคม พ.ศ. 2554 ถึง 11 กรกฎาคม พ.ศ. 2558
ภาควิชาภาษาปัจจุบันตะวันออกปรับหลักสูตรอักษรศาสตรบัณฑิต สาขาวิชาภาษาเอเชียตะวันออก มีวิชาเอก 3 สาขา ได้แก่ วิชาเอกภาษาจีน วิชาเอกภาษาญี่ปุ่น และวิชาเอกภาษาเกาหลี และวิชาโท 4 สาขา ได้แก่ วิชาโทภาษาจีน วิชาโทภาษาญี่ปุ่น วิชาโทภาษาเกาหลี และวิชาโทภาษาอาหรับ
พ.ศ. 2555 เปิดใช้อาคารวชิรมงกุฎ (บริเวณพื้นที่โรงละครทรงพลเดิม)
พ.ศ. 2556 ปรับโครงสร้างและการดำเนินงานของหลักสูตรอักษรศาสตรบัณฑิต (โครงการพิเศษ) สาขาวิชาเอเชียศึกษา เพื่อรองรับการเปิดหลักสูตรระดับปริญญาโท หลักสูตรอักษรศาสตรมหาบัณฑิต สาขาวิชาเอเชียศึกษา และการก้าวสู่ สมาคมประชาชาติแห่งเอเชียตะวันออกเฉียงใต้ ใน พ.ศ. 2558 (ปัจจุบันระงับโครงการแล้ว)
พ.ศ. 2557
โครงการปรับปรุงภูมิทัศน์ลานทรงพลเพื่อเป็นแหล่งเรียนรู้และเป็นพื้นที่กิจกรรมสำหรับอาจารย์ เจ้าหน้าที่ นักศึกษา และศิษย์เก่า โดยได้รับความอนุเคราะห์จาก คณะสถาปัตยกรรมศาสตร์ มหาวิทยาลัยศิลปากร
เปิดสอนหลักสูตรอักษรศาสตรบัณฑิต (โครงการพิเศษ) สาขาวิชาเอเชียศึกษา วิชาโทภาษาเวียดนาม
พ.ศ. 2558 ผู้ช่วยศาสตราจารย์ ดร. วรางคณา นิพัทธ์สุขกิจ ดำรงตำแหน่งคณบดี ตั้งแต่วันที่ 12 กรกฎาคม พ.ศ. 2558 ถึงปัจจุบัน
พ.ศ. 2559 เปิดสอนวิชาโทสหสาขาวิชา
พ.ศ. 2561 ครบรอบ 50 ปี คณะอักษรศาสตร์ มหาวิทยาลัยศิลปากร และครบรอบ 50 ปี มหาวิทยาลัยศิลปากร วิทยาเขตพระราชวังสนามจันทร์
พ.ศ. 2566 เปิดสอนหลักสูตรอักษรศาสตรบัณฑิต (โครงการพิเศษ) สาขาวิชายุโรปศึกษา (หลักสูตรพหุวิทยาการ) โดยเน้นภูมิภาคยุโรป